Orientering om sager vedrørende private fællesveje 
Sagsfremstilling 
13.    Orientering om sager vedrørende private fællesveje  
                                                                                                                        Åbent 
Sagsnr.: 326-2015-55088       J.nr.: 05.02.00            Natasja Lauridsen.: 326-2015-315783 
  
[adresse] 
Teknik- og Miljøudvalget har ønsket en generel orientering om kommunens opgaver i forbindelse med sager om 
private fællesveje. 
  
Lov om private fællesveje 
Lov om private fællesveje skal medvirke til at sikre, at private fællesveje er indrettet teknisk forsvarligt, at vejene er i 
god og forsvarlig stand i forhold til færdslen på vejene, og at privates dispositioner i forbindelse med vejene ikke er i 
strid med den offentlige planlægning.  
  
Loven skal desuden medvirke til at sikre, at almene offentlige hensyn i øvrigt tilgodeses i forbindelse med private 
fællesveje i byer.  
  
De offentlige hensyn varetages af kommunalbestyrelsen, der er forvaltningsmyndighed (vejmyndighed) for private 
fællesveje og private fællesstier. 
  
Loven finder som hovedregel anvendelse på private fællesveje og fællesstier, og er opdelt i land- og byregler, som 
henholdsvis finder anvendelse på sager i landzone og sager i byzone eller i et sommerhusområde. 
  
Vejmyndighedens opgaver 
Generelt kan det siges, at kommunens opgaver i relation til private fællesveje primært omhandler 
myndighedsopgaver, og herunder oplysning til borgerne om gældende lovgivning og regler. Der er en del 
borgerhenvendelser inden for området. 
  
De opgaver, som vejmyndigheden mere konkret skal varetage i henhold til lovgivningen, knytter sig blandt andet til 
myndighedssagsbehandling i forbindelse med følgende emner: 
· Vej- og stifortegnelse, udarbejdelse og ajourføring 
· Nye vejudlæg, udstykninger, anlæg og ibrugtagning af vejareal 
· Istandsættelse og vedligeholdelse, herunder møder, fordeling af udgifter og indhentning af mindst tre tilbud i 
forbindelse med arbejder, som udføres på borgernes regning 
· Forandringer, færdselsregulering med videre, herunder skiltning og foranstaltninger som regulerer færdslen, 
trafikdæmpende foranstaltninger, afspærringer, indretning og anlæg 
· Optagelse af veje til kommuneveje (vurderes hvert femte år) 
· Belysning, herunder stillingtagen til, om der skal kræves belysning, og udgiftsfordeling 
· Fremspringende bygningsdele, tankanlæg, vejskilte og færdselstavler 
· Beplantning og beskæring 
· Nye adgange og benyttelse af bestående adgange, overkørsler og overgange 
· Anden brug af vejareal (varig eller midlertidig anbringelse af affald, materiel, materialer, løsøregenstande, ikke 
indregistrerede køretøjer, skure, skurvogne, containere, boder, automater, skilte, hegn eller lignende) 
· Valgplakater på vejareal 
· Opgravning og ledninger, herunder gravetilladelse 
· Nedlæggelse og omlægning af private fællesveje, herunder indbringelse for taksationsmyndighederne 
· Vintervedligeholdelse, renholdelse og henkastning af affald 
· Klager og tvister 
  
Gunhild Olsen 
Sager og opgaver i forbindelse med udarbejdelse af nye lokalplaner, herunder afsnit om vej-, sti- og 
parkeringsforhold og afsnit om ubebyggede arealer, herunder, vejklasse, vejadgang, udformning af vejanlæg, sikring 
af vejanlæg, overkørsler med videre. 
  
Sager og opgaver i relation til eksisterende lokalplaner i relation til afsnit om vej-, sti- og parkeringsforhold og afsnit 
om ubebyggede arealer. 
  
Sager og opgaver i forbindelse med oprettelse af grundejerforening, herunder vurdering og stillingtagen til 
manglende arbejder i relation til lokalplanen, vej- og privatvejsloven. 
  
Servitutter 
Typisk sager om overholdelse af eksisterende servitutter, for eksempel oversigtsservitutter og byggelinjer. 
  
Eksempel på sagsbehandling 
Den normale praksis i sager, hvor kommunen bliver bedt om at træffe afgørelse om vedligeholdelsen af en privat 
fællesvej er, at vejmyndigheden først og fremmest vejleder og rådgiver de vedligeholdelsespligtige om gældende 
lovregler, praksis, fordelingsnøgler med videre. Vejmyndigheden er herudover behjælpelig med diverse konkrete 
oplysninger, så de vedligeholdelsespligtige selv bliver i stand til at finde en løsning. Dette sker såvel telefonisk, 
skriftligt, ved møde i kommunen eller ved møde på stedet. 
  
Oftest fører rådgivningen til, at de vedligeholdelsespligtige selv finder en løsning. 
  
I sager, hvor grundejerne ikke kan blive enige, skal vejmyndigheden træffe afgørelse i sagen, og samtlige 
vedligeholdelsespligtige grundejere på den pågældende vej vil blive involveret.  
  
BEHANDLING 
Teknik- og Miljøudvalget. 
  
INDSTILLING 
Chefen for Vej, Ejendom og Affald indstiller, at orienteringen tages til efterretning. 
  
ØKONOMISKE KONSEKVENSER 
Ingen økonomiske konsekvenser. 
  
  
  
Teknik- og Miljøudvalgets møde den 5. november 2015: 
Udvalget vedtog at tage orienteringen til efterretning. 
